Amyag deg tjerrumt n tmaziɣt d tigawt ara yesexdem umdan neɣ aɣersiw. Amyag d lsas n tefyirt imi yemmal-d ayen ara yexdem umdan. Di tazwara-s yettili talɣa taḥerfit s yin mi ara yefti yettuɣal d timeẓra n umyag. Ma nerna-d ugar ɣef waya « anda ara naf yefti ɣer yizri, tigawt tεedda, s yin yella wurmir yessenεet-aɣ-d tigawt ara yeḍrun d tigawt idyettuɣalen, tettkemmil qarren-as urmir ussid. Di taggara ad naf izri anilaw »13, d tigi id timeẓra n umyag deg umyag di teqbaylit iseqdacen s tuget deg wawal.